Hercules

Hercules ye o nombre latín d'o heroe d'a mitolochía griega Heracles. Yera fillo d'o dios Chupiter (equivalent a Zeus seguntes a interpretatio romana) y d'a mortal Alcmena.

Os romanos prenioron a versión griega d'a suya vida y d'os 12 treballos sin de cambios esencials, pero anyadioron elementos propios, beluns relacionaus con personaches mitolochicos anteriors u con a cheografía d'o Mediterranio occidental. O culto d'Hercules s'estendilló por Hispania y Galia. En Galia Ogmios fue interpretau como Hercules. En Hispania Hercules prenió un paper important en relatos mitolochicos y lechendarios como lo de l'orichen d'os Pireneus u as Columnas d'Hercules.

En Manzanera (Teruel) s'han trobau vestichios arqueolochicos d'o culto a Hercules.

 Mencions en fuents aragonesas 
Como eco de l'antigo culto a Hercules en a Edat Antiga en Hispania y as historias d'os doce treballos que relacionaban a Hercules con Hispania, en as cronicas medievals figura Hercules en relación a los oríchens y primer pobladors d'a peninsula y d'esta traza se troba en a "Cronica de Sant Chuan d'a Penya":

 Hercules en el cine 
Hercules ye un personache a lo cual s'ha recurrido muitas vegadas en o cine, bien pa narrar los suyos mitos u historias u bien como sincusa pa amontar una trama pa la cinta. Tamién son numerosas las cintas de dibuixos animaus pa entretener a los ninos.

A ormino ye interpretau per personas muito forzudas, que gosan estar culturistas famosos que han estau campions mundials en a suya disciplina como Mickey Hargitay, Lou Ferrigno, Reg Park, Steve Reeves u lo mesmo Arnold Schwarzenegger. Tamién han interpretau a Hercules luitadors famosos como Dwayne Johnson y John Hennigan u atros que son simplament actors como Kevin Sorbo.

 Vinclos externos 

Categoría:Dioses romanos